open-index/open-wikipedia-markdown huggingface dataset:
Pimeyden sydän

**Pimeyden sydän** () on puolalaissyntyisen brittikirjailijan Joseph Conradin romaani, joka ilmestyi alun perin kolmiosaisena jatkokertomuksena *[[Blackwood's Magazine]]* -lehdessä vuonna 1899 ja kirjana ensimmäisen kerran vuonna 1902. Kirjaa pidetään merkittävänä englanninkielisenä teoksena ja osana länsimaista kaanonia.

Kirja kertoo miehestä, joka tunkeutuu jokilaivalla Kongojokea pitkin syvälle Kongoon tapaamaan mielessään myyttiset mittasuhteet saanutta norsunluukauppiasta Kurtzia.

Teoksen suomennos ilmestyi 1968 suomentajana Kristiina Kivivuori. Käännös saa Raisa Kuikan Kiiltomato-sivustolla kirjoittamassa arviossa kiitokset teoksen arvoisena suomennoksena, joka ei vielä 2000-luvulla ole vanhentunut eräitä pikku yksityiskohtia lukuun ottamatta.

Francis Ford Coppolan elokuva *[[Ilmestyskirja. Nyt.]]* (1979) pohjautuu löyhästi *Pimeyden sydämeen*, mutta tapahtumat on siirretty Vietnamin sodan aikaiseen Kaakkois-Aasiaan. Nicolas Roeg ohjasi Conradin tarinasta elokuvan *Pimeyden sydämessä* (1994),.

## Lähteet

## Aiheesta muualla
* Antti Majander: Niille jotka pimeydessä vaeltavat . Helsingin Sanomat 18.4.2005.
*Pimeyden sydän Gutenberg-projektissa 
* Äänikirja ja sitä vastaava teksti: ''Heart of Darkness'' (www.loudlit.org) 
* ''Heart of Darkness'' ilmaisena äänikirjana LibriVoxissa 
* ''Heart of Darkness''  kokotekstinä American Literaturessa
OAO Fortum

**PAO Fortum** () on Uralilla ja Länsi-Siperiassa toimiva alueellinen voima- ja lämpöyhtiö, jonka omistaa lähes kokonaan suomalainen Fortum Oyj.

Aiemmin ennen Venäjän energiatuotannon yksityistämisprosessia sähköntuotantoa ja jakelua hallitsi valtiollinen RAO JeES Rossii. Sen jälkeen vuoteen 2009 yhtiön nimi oli **TGK-10** (, "Alueellinen sähkötuotantoyhtiö numero 10"). Fortum hankki maaliskuussa 2008 TGK-10:stä 76,5 %:n osuuden ja teki vähemmistöosakkaille ostotarjouksen näiden vielä omistamista osakkeista. Marraskuun lopulla Fortumin omistusosuus oli 93,4 % ja yhtiö vedettiin pörssistä. Yhtiön nimi muutettiin OAO Fortumiksi huhtikuussa 2009. Yhtiön kotipaikka on Tšeljabinsk ja sen pääjohtaja Aleksandr Tšuvajev.

Yhtiö toimii Tšeljabinskin, Kurganin ja Tjumenin alueilla ja Hanti-Mansiassa. Sen tytäryhtiöihin kuuluvat mm. kolme Tšeljabinskin lämpövoimalaitosta, yksi hiilivoimalaitos Tšeljabinskissa, Argajašin lämpövoimalaitos, Tobolskin lämpövoimalaitos ja kaksi Tjumenin lämpövoimalaitosta ja Njaganin hiilivoimalaitos. Argajašin voimala tuottaa sähköä Majak-ydinjätelaitokselle ja Ozjorskin suljetulle kaupungille.

Lämpövoimalaitokset, jotka tuottavat myös sähköä, ovat maakaasukäyttöisiä ja riippuvaisia Gazpromin maakaasun Venäjän hinnoista.
Fortum ilmoittaa pyrkivänsä eroon kivihiilestä Venäjällä vuoteen 2022 mennessä, mihin kuuluu Tšeljabinsk TETs-2 -voimalan siirtyminen maakaasuun. Yhtiö on myös kehittänyt tuulivoimaa Rosnanon kanssa ja aurinkovoimaa.

## Investoinnit

## Lähteet
Pete Capella

**Pete Capella** (oik. **Peter Regerland Capella**, s. 3. kesäkuuta 1977 Red Bank, New Jersey) on yhdysvaltalainen ääninäyttelijä, joka dubbasi Jaden Yukia *[[Yu-Gi-Oh! GX|Yu-Gi-Oh! GX:ssä]]* ja myöhemmin vuonna 2006 Silver the Hedgehogia hahmon ensi pelissä *[[Sonic the Hedgehog (2006)|Sonic the Hedgehog]]*.

## Elämäkerta
Capella syntyi Red Bankissa ja kasvoi Middletownissa New Jerseyssä, jossa hän myös opiskeli näyttelemistä Salisburyn yliopistossa. Tämän jälkeen Capella on esiintynyt televisiomainoksissa, tehnyt mainosjuontoja ja ääninäytellyt animaatioissa. Hän opettaa myös näyttelemistä ja improvisointia. Dubatessaan *[[Yu-Gi-Oh! GX|Yu-Gi-Oh! GX:ää]]* ja äänitettyään samalla ensimmäisen alkuperäisen ääniroolinsa *[[Teini-ikäiset mutanttininjakilpikonnat (vuoden 2003 animaatiosarja)|Teini-ikäisiin mutanttininjakilpikonniin]]* Capella työskenteli 4Kidsille asuessaan New Yorkissa. Jätettyään 4Kidsin hän muutti Kaliforniaan, kun Viz Median agentti pyysi Capellaa kertojaääneksi muutamiin mainoksiin, sekä tuleviin animesarjoihin. Huolimatta muutosta Capella jatkoi dubbaamistaan *Yu-Gi-Oh! GX:n* parissa. Hänellä oli myös vuonna 2009 pieni rooli elokuvassa *[[Turtles Forever]],* jossa Capella toimi Donatellon äänenä elokuvan lopussa.

## Aiheesta muualla
* 
* TV.com  
* Voice Chasers
Scott Cleverdon

**Scott A. Cleverdon** (s. 31. heinäkuuta 1969 Edinburgh, Skotlanti) on skotlantilainen näyttelijä, joka tunnetaan muun muassa elokuvasta Ennustus 3 – paluu Pyrielin roolistaan, sekä animaatiosarjasta Hämähäkkimies Carnagen ääniroolista. Hän on toiminut myös Obi-Wan Kenobin roolissa videopeleissä Star Wars Episode I: The Phantom Menace ja Star Wars: Episode I: Jedi Power Battles.

Cleverdon opiskeli näyttelemistä Glasgow'ssa Royal Scottish Academy of Music and Drama -koulussa. Hän on ollut naimisissa vuodesta 1994 lähtien Assumpta Sernan kanssa.
The Magician’s Birthday (kappale)

**The Magician’s Birthday** on Uriah Heepin kappale, joka julkaistiin vuonna 1972 samannimisellä albumilla. Sen ovat kirjoittaneet yhdessä kitaristi Mick Box, kosketinsoittaja-kitaristi Ken Hensley ja rumpali Lee Kerslake. Kappaleessa on runsaasti progressiivisen rockin piirteitä, ja se koostuu useasta osasta. Se kestää yli kymmenen minuuttia ja päättää albumin.

## Kappaleen synty ja teko

Kappaleen sanoituksissa kerrotaan hyvästä ja pahasta taikuudesta. Kappaleen sanoituksissa ei lauleta itse hyvän ja pahan taistelusta, vaan se kuvataan kitaristi Mick Boxin ja rumpali Lee Kerslaken kitara-rummut -duetossa. *The Magician’s Birthday* -albumin hyvän ja pahan taistelua kuvaava kansikuva toimi inspiroijana kappaleeseen. Kitara-rummut -duetto syntyi, kun yhtyeen jäsenet olivat työstämässä kappaletta. Tällöin jäsenet keksivät dueton, jossa ainoastaan kitara ja rummut tekisivät kappaleeseen villin tunnelman, joka muistuttaisi taistelua.

Yhtye ei ollut kappaleen ensimmäiseen äänitykseen tyytyväinen ja oli siirtynyt pubin puolelle hakemaan inspiraatiota. Palattuaan pubista Mick Box ja Lee Kerslake äänittivät hyvän ja pahan taistelua kuvastavan kitara-rummut-dueton. ”Happy Birthday” -kohdassa kuultavan kazoon soittaa Kerslake.

Itse albumista oli Ken Hensleyn mukaan alun perin tarkoitus tulla konseptialbumi ja ”The Magician’s Birthdayn” piti olla sen teemakappale. Tiukka aikataulu ja levy-yhtiön vaatimukset kuitenkin estivät sen.

## Kappaleen vaiheet lyhyesti
”The Magician’s Birthday” alkaa yhtyeelle tyypillistä hard rockia edustavalla osiolla, jonka jälkeen kappale siirtyy jammaavaan ”Happy Birthday” -osioon. Tämän jälkeen kappale palaa hetkeksi alun hard rockiin, jonka jälkeen kappaleessa alkaa lyhyt ja synkkä kosketinsoitinvetoinen osio, joka päättyy kun kitara-rummut-duetto alkaa. Kitara-rummut-dueton jälkeen kappaleessa alkaa space rock- tyylinen osio, joka kestää kappaleen loppuun saakka.

## Vastaanotto
Kappale on saanut arvostelijoilta kaksijakoisen vastaanoton; esimerkiksi progarchives.com -sivuston arvostelijan mielestä ”kappale on yksi niistä, jotka tekevät albumista kuuntelemisen arvoisen”. Sen sijaan starling.rinet.ru-sivuston arvostelija pitää kappaletta ”kärsimyksenä”. Myös *Circus* -musiikkilehden arvostelija jättää ”The Magician’s Birthdayn” mainitsematta, kun hän nimeää albumin ”parhaita hetkiä”.

## Muut versiot
”The Magician’s Birthdaysta” on julkaistu Expanded De-Luxe Editionilla (2003) muokattu versio, jossa ei ole kitara-rummut -duettoa, nimellä ”Happy Birthday”. Japanilainen Takarazuka Grand Review julkaisi albumillaan *[[La La Fantaseek]]* kappaleesta oman versionsa.

## Kokoonpano
*David Byron – laulu
*Ken Hensley – kosketinsoittimet, kitara, laulu
*Mick Box – kitara
*Gary Thain – bassokitara
*Lee Kerslake – rummut, kazoo

## Lähteet
Cassino

**Cassino** on kaupunki Italiassa Frosinonen maakunnassa Rooman ja Napolin välisen moottoritien ja junaradan varrella. Kaupungissa on vajaat 40&nbsp;000 asukasta. Kaupungin nimenä oli **San Germano** vuoteen 1863.

Cassino sijaitsee luostaristaan kuuluisan Monte Cassinon kukkulan juurella laaksossa, jossa virtaavat Gari- ja Rapidojoet.

Alue tunnetaan myös yhdeksi toisen maailmansodan käännekohdaksi muodostuneesta Monte Cassinon taistelusta. 

Cassinossa on vuonna 1979 perustettu yliopisto.

Cassinon autotehdas on perustettu vuonna 1972. Vuonna 2016 siellä aloitettiin Alfa Romeo Giulian ja vuonna 2017 Alfa Romeo Stelvion valmistus. Tehdas työllistää noin 4300 henkeä.

## Lähteet

## Aiheesta muualla
Skalaarifunktio

**Skalaarifunktio** on matematiikassa   kuvaus  **R***n*:stä **R**:ään. Funktio on määritelty siis  *n*-ulotteisessa euklidisessa avaruudessa, ja sen arvot ovat reaalilukuja. Tärkeimmät skalaarifunktiot ovat jatkuvia. Skalaarifunktion derivaatta on vektorifunktio, ja sitä kutsutaan gradientiksi. 

## Katso myös
*Skalaari

## Kirjallisuutta
*
Delta (suunnistusseura)

**Delta** on suomalainen entinen suunnistusseura. Se perustettiin vuonna 1992 yhdistämällä lohjalaisen Hiidenkiertäjien, karkkilalaisen Karkki-Rastin ja vihtiläisen Rasti-Vihdin kilpasuunnistustoiminta. Deltan riveissä kilpailivat muun muassa Valentin Novikov, Oskari Liukkonen, Olle Kärner, Leonid Novikov, Jani Lakanen, Jonne Lakanen ja Jarkko Huovila. Delta voitti Jukolan viestin vuonna 2008. Deltan valmentajana toimi Juha Liukkonen ja valmennuspäälikkönä Jari Piirainen. Joulukuussa 2012 Deltan toiminta päätettiin lopettaa.

## Lähteet

## Aiheesta muualla
*Virallinen sivusto
Cavalier FC

**Cavalier FC** on bahamalainen jalkapalloseura Nassausta. Se pelaa kotiottelunsa Thomas Robinson Stadiumilla, jolle mahtuu 9 100 katsojaa. Se on voittanut Bahaman liigamestaruuden neljästi (1997, 1998, 1999 ja 2001). FA Cupin se on voittanut kahdesti (1999, 2000).
Stan Winston

**Stan Winston** (7. huhtikuuta 1946 – 15. kesäkuuta 2008) oli yhdysvaltalainen    erikoistehostetaiteilija, maskeeraaja ja tuottaja. Hän voitti uransa aikana useita merkittäviä palkintoja, mukaan lukien neljä Oscar-palkintoa. Hän sai 23. helmikuuta 2001 oman tähtensä Hollywood Walk of Famella. 

Winston työskenteli useissa maailmankuuluissa elokuvissa, kuten *Jurassic Parkeissa*, *Batmaneissa* ja *Terminaattoreissa*. Hän sai erikoistehosteiden Oscar-palkinnon elokuvista *[[Aliens – paluu]]* (1986), *[[Terminator 2 – Tuomion päivä]]* (1991) ja *[[Jurassic Park]]* (1993). *Terminator 2:sta* hän sai myös parhaan maskeerauksen Oscar-palkinnon.

Winston tuotti Michael Jackson's Ghosts -musiikkilyhytelokuvan. Hän omisti oman leluyrityksen Stan Winston Creaturesin.

Winston opiskeli taidetta Virginian yliopistossa. Hän kuoli 62-vuotiaana sairastettuaan pitkään multippelimyeloomaa. Hänen poikansa Matt on näyttelijä.

## Lähteet

## Aiheesta muualla
*
Casertan maakunta

**Casertan maakunta** on yksi Italian maakunnista. Se sijaitsee Campanian alueella Etelä-Italiassa, ja sen pääkaupunki on Caserta. Maakunta on pinta-alaltaan 2&nbsp;651 neliökilometriä ja asukkaita siellä on runsaat 900&nbsp;000. Maakunnassa on 104 kuntaa.

Casertan ikiaikainen lempinimi on *Campahia felix*, onnekkaiden Campania, koska alueen maaperä on hedelmällistä ja ympäristö muutenkin suotuisa. Matkailunähtävyyksinä alueella ovat luonnonpuistot, pitkät hiekkarannat ja joukko historiallisia kohteita kuten Casertan palatsi.

Alue on tunnettu viineistä, kastanjoista ja puhvelinmaitojuustoista. 

## Lähteet

## Aiheesta muualla

*Italy World Club  matkailusivusto
Frosinonen maakunta

**Frosinonen maakunta** () on maakunta Latiumin alueella Keski-Italiassa.

Frosinonen maakunnan pinta-ala on 3&nbsp;247 neliökilometriä ja asukkaita siellä on vajaat 500&nbsp;000. Maakunnassa on 91 kuntaa, ja sen pääkaupunki on Frosinone.

Frosinonen maakunta perustettiin kuninkaan määräyksellä vuonna 1926. Frosinonen lisäksi sen suurimpia kaupunkeja ovat Cassino, Alatri ja Sora.

## Katso myös
*Monte Cassinon taistelu

## Lähteet

## Aiheesta muualla
Michael Pataki

**Michael Pataki** (16. tammikuuta 1938 – 15. huhtikuuta 2010) oli yhdysvaltalainen näyttelijä. 

Pataki syntyi Ohion Youngstownissa ja opiskeli Etelä-Kalifornian yliopistossa. Hänen ensimmäinen elokuvaesiintymisensä, joskin kreditoimaton, oli vuoden 1958 draamaelokuvassa *[[Yksinäisiä sydämiä]]*. Varsinaisesti hänen uransa lähti käyntiin 1960-luvun jälkipuoliskolla. Pataki esiintyi laajasti sekä televisiossa että elokuvissa. Jälkimmäisten joukossa ovat muiden muassa *[[Rocky IV]]* (1985), *[[Kohti huippua]]* (*American Anthem*, 1986) ja *[[Halloween 4]]* (1988).

Pataki kokeili myös ohjaamista vuonna 1977 ensi-iltansa saaneissa elokuvissa *[[Mansion of the Doomed]]* ja *[[Cinderella (vuoden 1977 elokuva)|Cinderella]]*. Vuonna 1981 hän toimi tuottajana Broadwayn *[[Pippin (musikaali)|Pippin]]*-musikaalissa.

Huhtikuussa 2010 Pataki kuoli syöpään 72 vuoden ikäisenä North Hollywoodissa, Kaliforniassa.

## Lähteet

## Aiheesta muualla
* 
*
Mitchell Gaylord

**Mitchell Jay (Mitch) Gaylord** (s. 10. maaliskuuta 1961 Van Nuys, Kalifornia) on yhdysvaltalainen telinevoimistelija ja näyttelijä. Hän kuului vuoden 1984 kesäolympialaisissa Los Angelesissa kultaa voittaneeseen voimistelujoukkueeseen.

Gaylord saavutti Los Angelesin olympialaisissa joukkuekullan lisäksi hopeaa hypyssä sekä pronssia nojapuilla ja renkailla. Moniottelussa hän sijoittui viidenneksi.

Gaylord on esiintynyt muun muassa elokuvassa *Kohti huippua* (*American Anthem*, 1986). Hän "pääsi" Razzie-ehdokkaaksi.

## Lähteet
* 

### Viitteet

## Aiheesta muualla
*
Janet Jones

**Janet-Marie Jones** (s. 10. tammikuuta 1961) on yhdysvaltalainen näyttelijä. Hän meni vuonna 1988 naimisiin Wayne Gretzkyn kanssa. Parilla on viisi yhteistä lasta.

Jones on esiintynyt muiden muassa elokuvissa *Flamingo Kid – hellekesä* (1984), *Kohti huippua* (1986) ja *[[Poliisiopisto 5: Tehtävä Miami Beach]]* (1988).

## Aiheesta muualla
*
Richard Crenna

**Richard Donald Heracles Crenna** (30. marraskuuta 1926 – 17. tammikuuta 2003) oli yhdysvaltalainen näyttelijä, joka muistetaan esimerkiksi *[[Rambo]]*-elokuvista. Hän voitti Emmy-palkinnon pääroolistaan televisioelokuvassa *Poliisin painajainen* (1985). 

Crenna kuoli 76-vuotiaana haimasyöpään. Hänellä on tähti Hollywood Walk of Famella.

## Aiheesta muualla
*
Kansainvälinen opiskelijaurheiluliitto

**Kansainvälinen opiskelijaurheiluliitto** () on vuonna 1949 perustettu opiskelijaurheilun kattojärjestö, johon kuuluu yli 140 kansallista opiskelijaurheiluliittoa. Liiton toimipaikka on Lausanne.

FISU järjestää parittomina vuosina Universiadit kesä- ja talvikisoina. Parillisina vuosina se järjestää opiskelijoiden maailmanmestaruuskisoja pääosin lajeissa, jotka eivät ole Universiadien ohjelmassa.

Kansainvälisen opiskelijaurheiluliiton puheenjohtajana on toiminut vuodesta 2021 lähtien sveitsiläinen Leonz Eder.

Kansainvälisen opiskelijaurheiluliiton puheenjohtajat:
* 1949–1961: Paul Schleimer
* 1961–1999: Primo Nebiolo
* 1999–2011: George E. Killian
* 2011–2015: Claude–Louis Gallien
* 2015–2021: Oleg Matytsin
* 2021–: Leonz Eder

## Lähteet

## Aiheesta muualla
* FISU
Catherine Carr

**Catherine Carr** (27. toukokuuta 1954 Albuquerque, New Mexico) on yhdysvaltalainen entinen uimari ja olympiavoittaja. Hän voitti urallaan kaksi olympiakultaa, Münchenissä 1972 100 metrin rintauinnista sekä 4&nbsp;×&nbsp;100&nbsp;metrin sekauintiviestistä.. Hänen rintauinnin voittoaikansa 1.13,58 oli myös uusi maailmanennätys, ja se säilyi voimassa hieman alle kaksi vuotta.

Carr valittiin *International Swimming Hall of Famen* jäseneksi vuonna 1988. 

## Lähteet
Patrick O’Sullivan

**Patrick O'Sullivan** (s. 1. helmikuuta 1985 Winston-Salem, Pohjois-Carolina, Yhdysvallat) on  yhdysvaltalainen jääkiekkohyökkääjä, joka pelasi kaudella 2012–2013 hetken Helsingin IFK:ssa.

## Ura
### Seurajoukkueissa
Viimeiset juniorikautensa O'Sullivan pelasi OHL-liigan Mississauga Ice Dogsissa. Ensimmäisellä kaudellaan OHL:ssa (2001–2002) O'Sullivan teki 68 ottelussa 92 pistettä ja hänet valittiin OHL:n ja koko Kanadan pääjuniorisarjojen vuoden tulokkaaksi. OHL:ssa O'Sullivan pelasi neljä kautta. Minnesota Wild varasi O'Sullivanin NHL:ään toisella kierroksella .

Ensimmäisen ammattilaiskautensa O'Sullivan pelasi 2005–2006, jolloin hän edusti Minnesotan farmiseura Houston Aerosia. O'Sullivan teki 47 maalia ja oli AHL:n kolmanneksi paras maalintekijä. Hän voitti tulokkaisen pistepörssin ja hän sai AHL:n vuoden tulokkaan palkinnon. Viimeksi tulokaspelaaja oli tehnyt yhtä monta pistettä AHL:ssa kaudella 1990–1991. Minnesota kauppasi kesällä 2006 O'Sullivanin ja ensimmäisen kierroksen varausoikeuden Los Angeles Kingsiin, josta Minnesota sai Pavol Demitran.

O'Sullivan aloitti kauden 2006–2007 Los Angelesissa ja hänestä tuli ensimmäinen Pohjois-Carolinassa syntynyt NHL-pelaaja. O'Sullivan pelasi kauden lähes puoliksi NHL:n ja AHL:n Manchester Monarchsin välillä. AHL:n pudotuspeleissä O'Sullivan teki 17 pistettä 16 ottelussa ja auttoi Manchesterin ensimmäisen kerran seuran historiassa konferenssifinaaleihin. Toisella kaudellaan Los Angelesissa O'Sullivan pelasi joukkueen kaikki ottelut. Hänet kaupattiin Edmonton Oilersiin kolmen joukkueen kaupassa kauden 2008–2009 siirtoajan takarajalla. Los Angeles lähetti ensin O'Sullivanin ja toisen kierroksen varausoikeuden  Carolina Hurricanesiin vaihdossa Justin Williamsiin. Carolina kauppasi O'Sullivanin suoraan Edmontoniin vaihdossa Erik Coleen.

Hurricanes hankki O'Sullivanin takaisin kaudeksi 2010–2011, kun joukkue teki hänen kanssaan vuoden sopimuksen. O'Sullivan pelasi Hurricanesissa vain kymmenen ottelua, kunnes Wild nappasi hänet siirtolistalta. Wildissa O'Sullivan pelasi 21 ottelua, ja loppukauden hän edusti farmijoukkue Houston Aerosia. AHL:n pudotuspeleissä O'Sullivan teki 24 ottelussa 18 pistettä. Aeros eteni Calder Cupin finaaleihin, mutta hävisi ne. Kauden jälkeen O'Sullivan teki vuoden sopimuksen Phoenix Coyotesin kanssa.

Kaudella 2012–2013 työsulun tullessa O`Sullivan teki kauden kattavan sopimuksen Helsingin IFK:n kanssa.  Se kuitenkin purettiin kahdeksan ottelun jälkeen O'Sullivanin aloitteesta ja samalla hän lopetti uransa.

### Maajoukkueessa
O'Sullivan edusti Yhdysvaltoja kolme kertaa nuorten MM-kilpailuissa: 2003, 2004 ja 2005. Vuonna 2004 Yhdysvallat voitti maailmanmestaruuden ja O'Sullivan oli merkittävässä roolissa. Hän teki kaksi maalia finaalissa Kanadaa vastaan 4–3 päättyneen ottelun päätöserässä. Jälkimmäinen maaleista jäi ottelun voittmaaliksi.

Yhdysvaltain aikuisten maajoukkuetta O'Sullivan on edustanut kolmessa arvoturnauksessa. Hän pelasi maansa puolesta MM-kilpailuissa 2006, 2008 ja 2009 

## Tilastot

## Lähteet
* 
* 
* 

### Viitteet
Tianlian 1

**Tianlian 1** tai **Tian Lian 1** tai  **TL-1** tai **CTDRS-1** on Kiinan kansantasavallan tietoliikennelinkkisatelliitti, joka lentää GEO-radalla. 

Se perustuu DFH-3-tietoliikennesatelliittiin. Tian Lian 1-satelliitti toimii tietoliikennelinkkinä Kiinan miehitetyille avaruuslennoille ja mahdollisesti myös kiinalaisille paikannus- ja kaukokartoitussatelliiteille. Se suorittaa samaa tehtävää kuin NASAn TDRSS-satelliitit. 

Satelliitin toteutti China Aerospace Science and Technology Corporation.

Sarjan ensimmäinen satelliitti Tianlian I-01 laukaistiin Pitkä Marssi 3C-kantoraketilla 24. huhtikuuta 2008 Xichangin avaruuskeskuksesta. 

## Lähteet
Jubilee line

line
**Jubilee Line** on Lontoon metron linja. Sillä on 27 asemaa, joista 13 on maan alla. Linjan tunnusväri on harmaa.

## Historia
Linjan pohjoisin osa Stanmoreen oli alkujaan osa Metropolitan linea. Liikenteen kasvaminen vuosien mittaan aiheutti ylikuormitusta osuudella,  minkä vuoksi se siirtyi osaksi Bakerloota.

Suunnittelu linjan erottamiseksi Bakerloosta omaksi linjakseen alkoi 1960-luvulla. Rakentaminen tällä uudella, Fleet Lineksi nimetyllä linjalla Baker Streetiltä Charing Crossille alkoi vuonna 1972. Nimeksi tosin vaihdettiin Jubilee line vuonna 1977 kuningatar Elisabet II:n 25. hallitusvuoden kunniaksi. Liikenne alkoi 1. toukokuuta 1979. 

Vuonna 1979 avatun osuuden piti olla ensimmäinen osa laajempaa projektia, mutta rahanpuute pitkitti laajentamisen 1990-luvun puolelle. Toisen osuuden piti alkuperäisissä suunnitelmissa kulkea Cityn läpi New Crossiin ja Lewishamiin. Docklandsin alueen kasvaessa Jubilee line päätettiin linjata Green Parkista Thamesin eteläpuolelle ja edelleen Stratfordiin. Tämän 1999 avatun laajennuksen myötä linjasta tuli ainoa Lontoon metron linja, jolta on vaihtoyhteys kaikille linjoille.

## Kalusto
Kun linja avattiin, sillä oli käytössä vuoden 1972 mallin junia. Osa näistä junista siirtyi vuonna 1984 Bakerloolle uudempien junien tullessa tilalle. Uudemmat junat osoittautuivat kuitenkin ongelmallisiksi, joten ne poistettiin liikenteestä loppujen vanhempien junien kanssa laajennuksen valmistuessa.


Kuva:London tube 1996 stock.jpg|Linjan junia Stratfordissa.
Kuva:LU1996ts-interior.jpg|Junan sisätiloja.
Kuva:CanadaWater-Jubileeplatforms2.jpg|Canada Waterin asemalaituria.


## Lähteet
*
*

### Viitteet

## Aiheesta muualla

* Jubilee Line Facts
Northern line

**Northern line** on Lontoon metron metrolinja, joka avattiin vuonna 1890. Linjan tunnusväri on musta. Northern line on matkustajamääriltään Lontoon metron vilkkain linja. Sen 52 asemasta 36 on maan alla.


Kuva:Golders_Green_stn_centre_south.JPG|Golders Greenin asemalaituria
Kuva:Camden Town stn BarnetBranch nbound look south.JPG|Camden Townin asemaa


## Lähteet

## Aiheesta muualla
Li Ning

**Li Ning** (; s. 8. syyskuuta 1963 (muiden lähteiden mukaan 10. maaliskuuta 1963 tai 3. lokakuuta 1963)) on kiinalainen telinevoimistelija ja liikemies. Hän voitti vuoden 1984 kesäolympialaisissa Los Angelesissa kolme kulta-, kaksi hopea- ja yhden pronssimitalin. Hän on Guangxin Liuzhoussa syntynyt zhuang.

Li saavutti Los Angelesin olympialaisissa kultaa permannolla, hevosella ja renkailla, hopeaa hypyssä ja joukkuekilpailussa sekä pronssia 12-ottelussa. Nojapuilla hän oli kuudes. Soulin olympialaisissa 1988 hän oli neljäs joukkuekilpailussa ja viides permannolla.

Li saavutti MM-kilpailuissa kaikkiaan yksitoista mitalia. Moskovassa 1981 hän sai joukkuekilpailussa pronssia ja oli lisäksi rekillä viides, 12-ottelussa kuudes ja hevosella kahdeksas. Budapestissa 1983 hän saavutti kultaa joukkuekilpailussa, hopeaa hypyssä, pronssia permannolla ja renkailla sekä sijoittui neljänneksi hevosella ja kuudenneksi 12-ottelussa. Montrealin MM-kilpailuissa 1985 hän sai kultaa renkailla, hopeaa hevosella ja joukkuekilpailussa sekä pronssia permannolla. Lisäksi hän oli neljäs rekillä ja viides 12-ottelussa. Rotterdamissa 1987 hän saavutti hopeaa renkailla ja joukkuekilpailussa sekä sijoittui seitsemänneksi hevosella.

Li voitti Aasian kisoissa kultaa moniottelussa, renkailla ja joukkuekilpailussa sekä New Delhissä 1982 että Soulissa 1986. Lisäksi hän voitti kultaa hevosella 1982 ja permannolla 1986. Hopeaa hän saavutti nojapuilla 1982 sekä hevosella ja rekillä 1986.

Li saavutti universiadeissa kaikkiaan kymmenen mitalia. Bukarestissa 1981 hän saavutti kultaa permannolla, renkailla ja hevosella sekä pronssia joukkuekilpailussa. Zagrebissa 1987 hän sai hopeaa moniottelussa, renkailla ja joukkuekilpailussa sekä pronssia permannolla, hypyssä ja nojapuilla.

Li voitti maailmancupissa 1982 moniottelun, permannon, hevosen, renkaat, hypyn ja rekin sekä sijoittui nojapuilla kolmanneksi. Vuoden 1986 maailmancupissa hän voitti moniottelun, permannon ja hevosen sekä oli kolmas renkailla.

Li perusti vuonna 1990 Li Ning Company Limited -yrityksen. Hänet kelpuutettiin International Gymnastics Hall of Fameen vuonna 2000.

Li sytytti olympiatulen vuoden 2008 kesäolympialaisissa, jotka järjestettiin Pekingissä.

## Lähteet
Victoria line

**Victoria line** on Lontoon metron linja. Se on 21 kilometriä pitkä ja sillä on 16 asemaa. Linjan tunnusväri on vaaleansininen ja se on viidenneksi vilkkain linja kokonaismatkustajamäärillä mitattuna. Victoria Line on metron ainoa linja (lukuun ottamatta Waterloo & City Linea), joka kulkee kokonaan maan alla, joskin Northumberland Parkin varikko sekä sille vievä raide ovat maan päällä. 

## Historia

Linjaa alettiin suunnitella 1950-luvulla. Linjan nimi, Victoria line, päätettiin jo vuonna 1955. Muina vaihtoehtoina olivat "Walvic Line" ja "Viking Line". Liikenne linjalla alkoi sunnuntaina 1. syyskuuta 1968. Ensimmäinen juna lähti Walthamstow Centralin asemalta kohti Highbury & Islingtonia kelo 6.30 aamulla. Viralliset avajaiset pidettiin 7. maaliskuuta 1969 Victorian asemalla. Paikalla oli kuningatar Elisabet II.

## Lähteet

## Aiheesta muualla

* Linjan esittely Transport for Londonin sivulla
Antonio Medina

**Antonio Angel José Medina y García** (2. lokakuuta 1919 Barcelona – 31. lokakuuta 2003 Barcelona) oli espanjalainen shakinpelaaja.

Medina voitti Espanjan shakkimestaruuden yhteensä seitsemän kertaa: 1944, 1945, 1947, 1949, 1952, 1963 ja 1964. Hän voitti myös Katalonian mestaruuden vuosina 1947, 1949 ja 1950.

Medinalle myönnettiin kansainvälisen mestarin arvonimi vuonna 1950.

## Lähteet

## Aiheesta muualla
*
Pang Wei

**Pang Wei** (; s. 19. heinäkuuta 1986) on kiinalainen pistooliampuja.

Pang Wei voitti MM-kilpailuissa Zagrebissa 2006 ilmapistoolilla henkilökohtaisen ja joukkuemaailmanmestaruuden. Pekingin olympialaisissa 2008 hän voitti henkilökohtaisesta kilpailusta kultaa ja Rion olympialaisissa 2016 hän sai pronssia. Tokion olympialaisissa 2020 hän voitti sekajoukkueen ilmapistoolikilpailusta kultaa ja henkilökohtaisesta kilpailusta pronssia.

## Lähteet
*Profiili ISSF Newsissä
*ISSF:n tietokanta

### Viitteet
Frederick Yates

**Frederick Dewhurst Yates** (16. tammikuuta 1884 – 10. marraskuuta 1932) oli englantilainen shakinpelaaja. Hän voitti Britannian shakkimestaruuden kuusi kertaa. Yates ei kuulunut maailman parhaisiin pelaajiin, mutta onnistui silti yllättämään sellaisiakin pelaajia kuin Aleksandr Alehin, Max Euwe, Akiba Rubinstein ja Milan Vidmar. Yates kuoli tukehtumiseen nukkuessaan.

## Aiheesta muualla
*
Wagner Lamounier

**Wagner "Antichrist" Lamounier** on brasilialainen muusikko. Hän oli death metal -yhtye Sepulturan alkuperäinen laulaja ja kitaristi, jo ennen kuin yhtye tunnettiin nimellä Sepultura. Hän kuitenkin erosi (tai erotettiin) sisäisten ristiriitojen vuoksi yhtyeestä jo 1985 oltuaan siinä vasta vuoden. Lamounier kuitenkin kirjoitti Bestial Devastation -EP:n kappaleen ”Antichrist” sanoitukset – Lamounier itsekin käytti taiteilijanimeä ”Antichrist” (*[[antikristus]]*). Pian erottamisen jälkeen 1985 hän liittyi thrash/black/death metalia soittaneeseen Sarcófagoon. Sarcófagon ollessa vuonna 1988 tauolla hän oli mukana perustamassa Cirrhosis-yhtyettä, josta hän kuitenkin erosi pian ja aktivoi Sarcófagon uudelleen. Vuonna 2000 Sarcófago hajosi, ja nykyään Lamouneir opettaa taloustiedettä Belo Horizonten yliopistossa.

Sepulturassa yhtyeen alkuaikoina soittanut Lamounier alkoi kymmenen vuotta yhtyeestä eroamisensa jälkeen paljastaa entisten yhtyetoveriensa yksityisasioita julkisuuteen. Tästä suivaantunut Sepulturan nokkamies Max Cavalera kirjoitti Soulfly-yhtyeensä nimikkodebyytille kappaleen ”Bumbklatt”, joka kertoi Lamounierista.

## Aiheesta muualla
*
Oikeutettu sota

**Oikeutettu sota** () on kristillisen teologian oppi, jonka nykyinen muotoilu on peräisin pääosin kirkkoisä Augustinukselta ja Tuomas Akvinolaiselta. Siinä on kuitenkin havaittavissa piirteitä vanhemmasta, roomalaisesta oikeuskäsityksestä. Oikeutettu sota on osa useimpien merkittävien kirkkokuntien opetusta, mukaan lukien nykyisen katolisen kirkon ja luterilaisten kirkkojen virallisen opin.

## Historia
Roomalainen käsitys sodan oikeutuksesta joissain olosuhteissa periytyy vähintään Ciceron ajalta. Kristilliseen systemaattiseen teologiaan sen toivat Augustinus ja Tuomas Akvinolainen. Ensimmäinen puhtaasti sodan oikeutusta käsittelevä teos oli Stanisław Skarbimierzlaisen *De bellis justis*, jossa etsittiin oikeutusta Puolan sodalle Saksan ritarikuntia vastaan. Teologian ja yhteiskuntafilosofian haarautuessa erilleen Alberico Gentili ja Hugo Grotius pyrkivät korvaamaan *oikeutetun sodan* kansainvälisellä oikeudella ja tuomaan kysymyksen näin normaaliin lainsäädännölliseen viitekehykseen.

## Kristillisiä käsityksiä oikeutetusta sodasta
### Katolinen kirkko
Katolisen kirkon virallinen kanta oikeutettuun sotaan löytyy katolisen kirkon katekismuksen kohdasta 2309. Sen mukaan sota on oikeutettu jos seuraavat ehdot täyttyvät yhtä aikaa:
* kyse on puolustussodasta hyökkäystä vastaan, jonka vaikutukset olisivat vakavia, kestäviä ja varmoja;
* muut keinot hyökkäyksen torjuntaan ovat osoittautuneet tehottomiksi;
* vastarinnalla on realistiset mahdollisuudet onnistua ja
* sodan aiheuttamat vahingot eivät ole suurempia kuin ne vahingot joita pyritään torjumaan.

### Luterilainen kirkko
Luterilaisen kirkon oppi korostaa laillisen esivallan oikeutusta ja edellyttää ihmisiä kunnioittamaan sitä. Oikeutettu sota ja asepalvelus mainitaan Augsburgin tunnustuksessa sallittuina.

## Katso myös
* Sodan etiikka
* Voivatko sotilaatkin kuulua autuaalliseen säätyyn

## Lähteet
Metropolitan line

**Metropolitan line** on yksi Lontoon metron linjoista. Linjalla on 34 asemaa (joista 9 maan alla) ja sen pituus on 66,4 kilometriä. Linjan pääreitti kulkee Aldgatestä Citystä Amershamiin, ja siltä haarautuu reitit Uxbridgeen, Watfordiin sekä Cheshamiin. 

## Historia
Metropolitan linen edeltäjä Metropolitan Railway avattiin 10. tammikuuta 1863 Farringdon Streetin ja Paddingtonin välille, jolloin se oli maailman ensimmäinen maanalainen.

Sähköistys linjalle saapui vuonna 1905, jota ennen junat olivat höyryvetoisia. Joitakin höyryvetoisia junia liikennöi vielä vuoteen 1961 asti Amershamin ja Cheshamin välillä. Linja laajeni avaamisen ja 1930-luvun välillä yhteensä 90 mailin (145 kilometrin) mittaiseksi. Linja tuli London Passenger Transport Boardin haltuun vuonna 1933, jolloin siitä tuli nykyinen Metropolitan line. Vuosikymmenen loppupuolella ja vielä 1940-luvulla linjan osuuksia karsittiin ja liitettiin muihin linjoihin.

Metropolitan linen vaikutus maanalaisiin rautateihin on ollut suuri. Pariisin metro () otti nimensä linjasta. Tästä on peräisin termi *metro*.

## Kalusto

Metropolitan linen nykyiset junat ovat Bombardier Transportationin valmistamia 8 vaunun pituisia S8-sarjan junia.

## Lähteet
* 
* 
* 
### Viitteet

## Aiheesta muualla

* Linjan esittely Transport for Londonin sivulla
Segenmark

**Suomen PA Segenmark Oy** on erikoistunut sekä muovikorttien (pankkikortit, jäsenkortit, henkilökortit, lahjakortit jne.) valmistukseen, että niiden tuotannossa tarvittavan teknologian toimittamiseen. Segenmark toimittaa myös sirukortteja. 

Segenmark on osallistunut Suomessa 2006 käyttöön otetun biometrisen passin valmistukseen, passin kilpailutuksen voitti hollantilainen SDU Identification ja Segenmark. Passit valmistetaan polykarbonaatista laserkaivertamalla.

Suomen PA Segenmark Oy on ruotsalaisen ACSC AB:n (All Cards Service Center AB) omistama tytäryhtiö. ACSC on noteerattu Tukholman pörssissä.

## Aiheesta muualla
*Yrityksen kotisivu
Irv Noren

**Irving Arnold ”Irv” Noren** (29. marraskuuta 1924 – 15. marraskuuta 2019) oli yhdysvaltalainen baseballpelaaja. Hän syntyi New Yorkin Jamestownissa ja pelasi Major League Baseball -tasolla vuosina 1950–1960.
 
Noren pelasi useissa ammattilaisseuroissa, muiden muassa New York Yankeesissa vuosina 1952–1956 ja St. Louis Cardinalsissa 1957–1959. Hän osallistui vuoden 1954 tähdistöotteluun. 

Noren pelasi 1940-luvulla ammattimaisesti myös koripalloa.

## Lähteet
East London Line

**East London Line** on London Overgroundin linja Lontoon itäosassa Yhdistyneessä kuningaskunnassa. Linja avattiin alun perin vuonna 1869 ja se oli pitkään osa Lontoon metroa. Linja suljettiin rakennustöiden vuoksi 22. joulukuuta 2007 ja avattiin uudelleen osana Overgroundia huhtikuussa 2010. Nykyisin linjan varrella on 23 asemaa ja sitä liikennöidään Class 378 Capitalstar -junayksiköillä.

## Asemat
East London Linen nykyiset asemat järjestyksessä pohjoisesta etelään. Asemien yhteydessä näkyvät vaihtoyhteydet Overgroundin muihin linjoihin, Lontoon metroon, DLR-kevytmetroon, National Railin juniin ja Tramlink-raitiotiehen:
* Highbury & Islington NR
* Canonbury NR
* Dalston Junction
* Haggerston
* Hoxton
* Shoreditch High Street
* Whitechapel 
* Shadwell 
* Wapping
* Rotherhithe
* Canada Water 
* Surrey Quays
* New Cross NR
* New Cross Gate NR
* Brockley NR
* Honor Oak Park NR
* Forest Hill NR
* Sydenham NR
* Crystal Palace NR
* Penge West NR
* Anerley NR
* Norwood Junction NR
* West Croydon NR
Sora (yritys)

**Yūgengaisha Sora** () on japanilainen videopelien kehittäjä, jonka perusti entisen HAL Laboratoryn työntekijä Masahiro Sakurai syyskuussa 2004. Soran ensimmäinen peli, *[[Super Smash Bros. Brawl]]*, tuli myyntiin vuonna 2008. Pelin kehitystä tukivat useat muut studiot, mukaan lukien Game Arts ja Monolith Soft.

## Aiheesta muualla
* Profiili MobyGamesissä
Atlètic Club d'Escaldes

**Atlètic Club d'Escaldes** on andorralainen jalkapalloseura, jonka kotikunta on Escaldes-Engordany. Se pelaa Segona Divisióssa, joka on maan toiseksi korkein sarjataso. Vuonna 2002 perustettu seura on pelannut kaksi kautta (2005–2006 ja 2006–2007) korkeimmalla sarjatasolla Primera Divisióssa. Viime kaudella joukkue oli koko sarjan viimeinen ja putosi. Escaldes pelaa kotiottelunsa Aixovalin stadionilla, jolle mahtuu 1&nbsp;500 katsojaa.

Atlètic Escaldes sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 344.

## Lähteet
Ian D’Sa

**Ian Michael D'Sa** (s. 30. lokakuuta 1975 Yhdistynyt kuningaskunta), syntymänimeltään **Sanjian Shivanand Dohksha**, on kitaristi kanadalaisessa Billy Talent -yhtyeessä. Hän kasvoi Ontariossa, jossa hän opetteli kitaransoittoa, jonka jälkeen Ian alkoi soittaa Dragon Flower -yhtyeessä. Ontariossa hän myös tapasi Benjamin Kowalewiczin, Jonathan Gallantin ja Aaron Solowoniukin, jotka jo kuuluivat Billy Talentiin. Vähän sen jälkeen Ian liittyi silloin Billy Talentin ollessa vielä *Pezz* ja he alkoivat soittaa yhdessä.
The Laws of Scourge

**The Laws of Scourge** on metalliyhtye Sarcófagon vuonna 1991 julkaistu, yhtyeen kolmas pitkäsoitto. Albumi muodostui yhtyeen tuotannossa käänteentekeväksi, sillä aiemmin yhtye oli tehnyt brutaalia, saatanallisia teemoja julistavaa black metalia. *The Laws of Scourgella* tyyli muuttui kuitenkin lähemmäksi thrash ja death metalia ja sanoituksissa vallitseviksi teemoiksi tulivat arkisemmat edesottamukset. Esimerkiksi kappale "Midnight Queen" kertoo teini-ikäisestä prostituoidusta ja "Screeches From The Silence" on metallille kliseinenkin moottoripyöräaiheinen vaelluksesta kertova kappale.

## Screeches from the Silence

"Screeches from the Silence" on Sarcófagon ainoa kappale josta on tehty musiikkivideo. Kappaleen sanoitukset kertovat auto-onnettomuuteen joutuvasta huono-onnisesta moottoripyöräilijästä, joka onnettomuuden aiheuttamien kipujen vuoksi saa harha-aistimuksia. Kappale on yksi Sarcófagon tunnetuimmista.

Itse musiikkivideo esittää pääosin Sarcófagoa soittamassa kappaletta moottoritiellä. Samalla kappaleen tarinaa kuvitetaan. Video päättyy kuolettavaan onnettomuuteen. Musiikkivideota esitettiin Brasilian Music Televisionilla.

All Music Guiden arvostelija Eduardo Rivadavia mainitsee kappaleen suurimpana vahvuutena sen yllättävän kosketinsoitinelementin.

## Kappaleet

# "The Laws Of Scourge" – 03:29
# "Piercings" – 05:00
# "Midnight Queen" – 06:19
# "Screeches From The Silence" – 03:51
# "Prelude To A Suicide" – 03:56
# "The Black Vomit" – 02:26
# "Secrets Of A Window" – 06:43

Albumin CD-julkaisu sisältää lisäksi kaksi bonuskappaletta *[[Crush, Kill, Destroy]]* -EP:ltä:

# "Little Julie" - 4:41
# "Crush, Kill, Destroy" - 5:30

Lisäksi *Crush, Kill, Destroy* -EP:llä ilmestyneiden "Midnight Queenin" ja "Secrets Of A Windowin" remasteroidut versiot korvasivat uudelleenjulkaisulla vanhat versiot.

## Kokoonpano

* Wagner Lamounier – laulu, kitara
* Gerald Minelli – taustalaulu, bassokitara, akustinen kitara
* Fábio Jhasko – kitara
* Lucio Olliver – rummut
* Cláudio David – taustalaulu kappaleissa *Midnight Queen* ja *Screeches From The Silence*

## Lähteet

* Encyclopaedia Metallum: Sarcófago - The Laws of Scourge
Thomas Brdarić

**Thomas Brdarić** (s. 23. tammikuuta 1975 Nürtingen, Länsi-Saksa) on saksalainen jalkapalloilija, jolla on kroatialaiset sukujuuret. 187 senttimetriä pitkä Brdarić oli pelipaikaltaan hyökkääjä ja edusti vuonna 2008 päättyneellä urallaan useita saksalaisseuroja, viimeksi Hannoveria.

Saksan maajoukkueessa Brdarić pelasi vuosina 2002–2004 kahdeksan ottelua ja teki niissä yhden maalin. Hän oli mukana EM-kilpailuissa 2004.

## Lähteet
Paula Deen

**Paula Ann Deen** (s. 19. tammikuuta 1947) on yhdysvaltalainen julkkiskokki. Hän johtaa omaa ravintolaansa; lisäksi hän on julkaissut kirjoja ja saanut televisiotyöstään kaksi Emmy-palkintoa.

Deen esiintyi Cameron Crowen elokuvassa *[[Elizabethtown (elokuva)|Elizabethtown]]* (2005).

## Lähteet

## Aiheesta muualla
*
Aksel Törnudd

**Aksel (Axel) Olof Törnudd** (5. joulukuuta 1874 Tampere – 19. heinäkuuta 1923 Helsinki) oli suomalainen musiikinopettaja ja säveltäjä. 

## Henkilöhistoria
Törnuddin vanhemmat olivat lääninrovasti Anders Oskar Törnudd ja Augusta Vilhelmina Rönnbäck ja puoliso vuodesta 1909 Fanny Maria Nyberg. Ylioppilaaksi hän tuli vuonna 1893 ja valmistui 1898 Helsingin orkesterikoulusta ja musiikkiopistosta, jossa hän oli opiskellut sellonsoittoa ja musiikin teoriaa. Hän toimi kaksikymmentä vuotta Rauman seminaarin musiikin lehtorina vuosina 1899–1919. Vuonna 1919 Törnuddista tuli kouluhallituksen ensimmäinen laulunopetuksen tarkastaja.

Törnudd on haudattu Helsinkiin Hietaniemen hautausmaalle.

## Taiteellinen tuotanto
### Sävellyksiä
Törnudd sävelsi yhden sinfonian, juhlakantaatin, kamarimusiikkia sekä erityisesti mieskuorolauluja. Lisäksi hän sovitti kansanlauluja:
* *[[Meripoikatte veis]]* (sanat Hj. Nortamo)
* *[[Satakunnan laulu]]* (sanat Aino Voipio)
**Mieskuorolauluja** 
* Ur den nya Grottesången
* Goternas sång 
* Drömmen
* Tampereen Realilyseon Toverikunnan Marssi
* Kitkat, katkat
* Tuomittu katti
* Valke
* Ein Kuss von rotem Munde
* Prins Aladin af Lampan

Kantelettaren runoista (*Prokko*, *Kirkonkäynti*, *Tuomittu katti*, , *Loitsu*)
* Sinfonia *Sisyfos*

Törnuddin sävellyksistä *Tuomittu katti* on levytetty Viipurin Lauluveikot -mieskuoron levylle *Te luulette meidän unohtaneen* vuonna 2005.

### Kirjallisia teoksia
Törnudd kirjoitti useita laulun ja musiikinopetuksen oppikirjoja:
* *Seminaarin lauluoppijakso, 1. vuosijakso*. WSOY 1904, 2. painos 1921, 3. painos 1926
* *Seminaarin lauluoppijakso, 2. vuosijakso*. WSOY 1904, 2. painos 1921, 3. painos 1926
* *Skaalat ja kaavat säestyksineen kansakoulunopettajien käytettäviksi*. WSOY 1905
* *Laulun opetusoppi, musiikin muoto-oppi ja soitinoppi : ohjeita opettajakokelaille ja kansakoulunopettajille*. Otava 1907
* *Musiikin historia pääpiirteissään : seminaareja ja musiikinharrastajia varten*. Otava 1907, 2. painos 1923, 3. painos 1926, 4. painos 1930, 5. painos 1936, 6. painos 1943, 7. painos 1949
* *Kansakoulun lauluoppi*. WSOY 1913, 8. painos 1930
* *Koulun laulukirja*. WSOY 1913
* *Koulun laulukirjan säestykset*. WSOY 1914
* *Koululaulun aakkoset*. WSOY 1920
* *Seminaarin lauluoppijakso*. WSOY 1921

### Käännöksiä
* Martin Wegelius: *Länsimaisen musiikin historia pääpiirteissään kristinuskon alkuajoista meidän päiviimme*. 1904

## Lähteet

* Meteli.net: Aksel Törnudd
* Mieskuoro Sirkat: Aksel Törnudd
* Viipurin Lauluveikot -mieskuoron kotisivut
* 

### Viitteet

## Aiheesta muualla
Neuvottelupeli

**Neuvottelupeli** on peli, jossa vastakkain ovat kahden hengen pelissä joukkueet. Joukkueen jäsenet voivat keskustella ja miettiä yhdessä, miten aikovat tehdä pelissä. Yleensä termiä käytetään shakkipeleistä, joissa on monta henkeä samalla puolella.

## Lähteet
Pakkahuoneenkatu

**Pakkahuoneenkatu** on Oulun katu, joka kulkee poikki kaupungin ruutukaavakeskustan alkaen Oulun kauppatorin pohjoisreunalta ja päättyen Rautatienkadulle kaksi korttelin väliä etelään rautatieasemalta.

Pakkahuoneenkadun alkupäässä sijaitsee vastikään remontoitu *Teräksen talo*, nykyinen ravintola Uusi Seurahuone, jota vastapäätä on Oulun yliopiston arkkitehtiosaston tiloja. Pakkahuoneenkadun varrelle sijoittuvat myös Oulun keskusaukio ja Otto Karhin puisto.

## Historiaa
Pakkahuoneenkatu () on ollut olemassa jo Ruotsin vallan aikana. Nimensä katu on saanut kauppatorilla sijainneesta pakkahuoneesta.

## Lähteet
Franco Harris

**Franco Harris** (7. maaliskuuta 1950 – 20. joulukuuta 2022) oli yhdysvaltalainen amerikkalaisen jalkapallon pelaaja. Hän pelasi keskushyökkääjänä Pittsburgh Steelersissä vuosina 1972–1983 ja sen jälkeen lyhyesti Seattle Seahawksissa. 

Harris oli yhdeksään otteeseen Pro Bowlissa. Hänet valittiin 1970-luvun vuosikymmenjoukkueeseen (*all-decade team*), ja hänet on kelpuutettu Pro Football Hall of Fameen.

## Lähteet
Pakkahuoneenkatu (täsmennyssivu)

**Pakkahuoneenkatu** on tai on ollut yleinen kadunnimi vanhoissa suomalaisissa kaupungeissa. Se voi tarkoittaa jotain seuraavista:
* Pakkahuoneenkatu, katu Oulussa
* Pakkahuoneenkatu, Kemin Kauppakadun entinen nimi
* Pakkahuoneenkatu, Raahen Brahenkadun entinen nimi
* Pakkahuoneenkatu, Tampereen Åkerlundinkadun entinen nimi.
Ken Stabler

**Ken Michael ”Snake” Stabler** (25. joulukuuta 1945 Foley, Alabama – 8. heinäkuuta 2015 Gulfport, Mississippi) oli yhdysvaltalainen amerikkalaisen jalkapallon pelaaja, tarkemmin pelinrakentaja.

Stabler osallistui Pro Bowliin neljään otteeseen. Hän oli NFL:n Most Valuable Player 1974 ja voitti Bert Bell -palkinnon vuonna 1976. Hänet valittiin 1970-luvun vuosikymmenjoukkueeseen (*all-decade team*).

Stabler pelasi yliopistotasolla Alabamassa. Ammattilaisseuroina olivat Oakland Raiders, Houston Oilers ja New Orleans Saints.

## Lähteet
Hammersmith & City line

**Hammersmith & City line** on Lontoon metron metrolinja. Matkustajia on vuosittain 45 845 000. 25,5 kilometrin mittaisella linjalla on 29 asemaa. 28 linjan asemasta 14 on maan alla. Linjan tunnusväri on vaaleanpunainen.

## Lähteet
Terry Bradshaw

**Terry Paxton Bradshaw** (s. 2. syyskuuta 1948) on yhdysvaltalainen amerikkalaisen jalkapallon pelaaja. Hän oli pelinrakentajana  Pittsburgh Steelersissä vuosina 1970–1983. 

Bradshaw voitti Bert Bell -palkinnon vuonna 1978, jolloin hän oli myös NFL:n "Most Valuable Player". Hänet valittiin 1970-luvun vuosikymmenjoukkueeseen (*all-decade team*), ja hän kuuluu sekä College että Pro Football Hall of Fameen. Hän oli *[[Sports Illustrated|Sports Illustratedin]]* vuoden urheilija 1979.

Bradshaw on myös taiteilija: hän on näytellyt, kirjoittanut kirjoja ja julkaissut musiikkialbumeja. Hän sai 11. lokakuuta 2001 tähden Hollywood Walk of Famella. Hänellä on ollut kliininen depressio.

## Lähteet

## Aiheesta muualla
Instrumentalisti (musiikki)

**Instrumentalisti** eli **soitinmuusikko** on muusikko, joka käyttää soitinta musiikin soittamiseen tai esittämiseen. Instrumentalisti voi olla perehtynyt yhteen tai useampaan soittimeen. Monta soitinta taitavaa instrumentalistia sanotaan multi-instrumentalistiksi.
Samuil Vainštein

**Samuil Osipovitš Vainštein** (1894 – 1942) oli venäjänjuutalainen shakinpelaaja, shakkitapahtumien organisoija, julkaisija ja toimittaja. Vainštein oli yksi niistä yhdestätoista venäläisestä pelaajasta, jotka jäivät ensimmäisen maailmansodan syttyessä 1914 Saksaan vangeiksi oltuaan tuolloin siellä turnauksessa. Vangit pelasivat keskenään useita turnauksia sodan aikana Saksassa. 

Sodan päätyttyä Vainštein palasi Pietariin (Leningradiin). Hän oli tärkeä shakkimaailman vaikuttaja paitsi kärkipelaajana, myös yhdistystoiminnan moottorina ja lehtimiehenä. Hän oli yleisvenäläisen shakkiliiton johdossa jo vuonna 1924 ja vuodesta 1938 Leningradin shakkiklubin esimies. Vainštein puhui kaikkia Euroopan tärkeimpiä kieliä sujuvasti. Hän kuoli nälkään Leningradin piirityksen aikana 1942.

## Lähteet
*E. Winter: Chess notes archives: 3540. The internees  
*V.Faibisovich: The first six years  
*B. Wall: Chess During World War II
Aleksei Seleznjov

**Aleksei Sergejevitš Seleznjov** (, 1888 Tambov, Venäjä – kesäkuussa 1967 Bordeaux, Ranska) oli venäläinen shakinpelaaja.

Seleznjov syntyi varakkaaseen venäläiseen perheeseen. Hän valmistui Moskovan yliopistosta. Seleznjov pelasi useissa vallankumousta edeltävissä turnauksissa Moskovan shakkiklubilla. Hän oli 8.-10. Vilnassa 1912. Vuonna 1913 hän osallistui kolmeen turnaukseen Moskovassa ja sijoittui sijoille 1-2, 4-5 ja 5-6.

Vuonna 1914 Seleznjov oli pelaamassa Mannheimissa, kun ensimmäinen maailmansota alkoi. Hänet otettiin vangiksi yhdentoista muun venäläisen pelaajan kanssa. Seleznjov vapautettiin myöhemmin. Hän osallistui useisiin turnauksiin ja otteli monia pelaajia vastaan vielä sodan aikana.

Maailmansodan jälkeen Seleznjov voitti Berliinissä turnauksen 1919 ja sijoittui toiseksi toisessa. Seuraavana vuonna hän voitti taas Berliinin turnauksen, mutta sijoittui vasta neljänneksitoista Göteborgissa. Vuonna 1921 Seleznjov oli 3.-4. ja 4. Tribergin turnauksissa. 1922 hän oli 14.-15. Pistyanissa, ja vuonna 1923 neljäs Ostravassa. Vuonna 1924 Seleznjov oli 4.-5. Meranin turnauksessa.

Seleznjov osallistui useisiin Neuvostoliiton mestaruuskilpailuihin, muttei menestynyt niissä.

## Aiheesta muualla
*
Hans Plenk

**Hans Plenk** (21. helmikuuta 1938 Bad Reichenhall – 10. syyskuuta 2023 Schönau am Königssee) oli Länsi-Saksaa edustanut ohjaskelkkailija. Hän voitti pronssia yksinkelkkailussa Innsbruckin talviolympialaisissa 1964. Grenoblen olympialaisissa 1968 hän sijoittui yksinkelkkailussa kuudenneksi ja parikelkkailussa parinsa Bernhard Aschauerin kanssa neljänneksi.

Plenk voitti ohjaskelkkailun maailmanmestaruuskilpailuissa viisi mitalia: kultaa yksinkelkkailussa 1965, hopeaa yksinkelkkailussa 1961 ja 1963 ja pronssia sekä yksin- että parikelkkailussa 1960.

## Lähteet
Joseph-Aurèle Plourde

**Joseph-Aurèle Plourde** OC (12. tammikuuta 1915 – 5. tammikuuta 2013) oli kanadalainen katolisen kirkon pappi. Hänet vihittiin papiksi 7. toukokuuta 1944 ja piispaksi 26. elokuuta 1964.

Plourde toimi Ottawan arkkihiippakunnan arkkipiispana vuosina 1967–1989. Häntä seurasi Marcel André J. Gervais.

## Lähteet
Fritz Nachmann

**Fritz Nachmann** (s. 16. elokuuta 1929) on Länsi-Saksaa edustanut entinen ohjaskelkkailija. Hän voitti pronssia vuoden 1968 talviolympialaisissa Grenoblessa.

Lajinsa maailmanmestaruuskilpailuissa Nachmann voitti kaikkiaan viisi mitalia. Niistä kolme oli kultaa (1957, 1958, 1963); hopeaa (1962) ja pronssia (1955) yksi kumpaakin.

Euroopan-mestaruuskilpailuissa Nachmann ylsi vuonna 1967 hopeaan.
Marcel André J. Gervais

**Marcel André J. Gervais** (21. syyskuuta 1931 Elie, Manitoba – 6. elokuuta 2023 Ottawa, Ontario) oli kanadalainen roomalaiskatolinen arkkipiispa. Hänet vihittiin papiksi 31. toukokuuta 1958 ja piispaksi 11. kesäkuuta 1980.

Gervais toimi Ottawan hiippakunnan arkkipiispana Joseph-Aurèle Plourden jälkeen vuosina 1989–2007.

## Lähteet
Sport Lubango e Benfica

**Sport Lubango e Benfica** on angolalainen jalkapalloseura, jonka kotikaupunki on Lubango. Seura pelaa Segundonassa, joka on Angolan toiseksi korkein sarjataso. Benfica pelaa kotiottelunsa Estádio Nossa Senhora do Monte-stadionilla, jolle mahtuu 14000 katsojaa.
Isaac Kashdan

**Isaac Kashdan** (19. marraskuuta 1905 New York – 20. helmikuuta 1985 Los Angeles) oli yhdysvaltalainen shakin suurmestari sekä shakkikirjailija. Kashdan oli yksi maailman parhaista pelaajista 1920-luvun lopulla ja 1930-luvun alussa. Hän oli  Yhdysvaltain mestari kahteen otteeseen (1938 ja 1947). Kashdan pelasi viisi kertaa Yhdysvaltain joukkueessa shakkiolympialaisissa voittaen yhteensä yhdeksän mitalia.

## Aiheesta muualla
*
Wacker Arena

**Wacker Arena** on monitoimistadion Burghausenin kaupungissa Saksassa. Parhaimmillaan noin 10&nbsp;000 katsojaa vetävää stadionia käytetään pääasiassa jalkapallo-otteluissa. Se on kolmannessa divisioonassa pelaavan jalkapalloseura Wacker Burghausenin kotikenttä.
Stan Benjamin

**Alfred Stanley ”Stan” Benjamin** (20. toukokuuta 1914 – 24. joulukuuta 2009) oli yhdysvaltalainen baseballpelaaja. Hänen ammattilaisseuroinaan olivat Philadelphia Phillies (1939–1942) ja Cleveland Indians (1945). 

Benjamin syntyi Framinghamissa, Massachusettsissa, ja opiskeli McDaniel Collegessa.

## Lähteet
Oskar Fredriksen

**Oskar Fredriksen** (9. helmikuuta 1909 – 19. kesäkuuta 1991) oli norjalainen maastohiihtäjä. Hän voitti kultaa 4&nbsp;×&nbsp;10 kilometrin viestissä Chamonix’n MM-kisoissa 1937 Annar Ryenin, Sigurd Røenin ja Lars Bergendahlin kanssa; hopeaa sai Suomi ja pronssia Italia.

## Lähteet
Dmitri Bulykin

**Dmitri Olegovitš Bulykin** (, s. 20. marraskuuta 1979 Moskova, Neuvostoliitto) on venäläinen jalkapalloilija, joka edustaa alankomaalaista Twenteä. Bulykinin pelipaikka on hyökkääjä.

Bulykin on pelannut Venäjän maajoukkueessa 15 ottelua ja tehnyt niissä seitsemän maalia. Advocaatin aikana Bulykin ei loistavista esityksistään huolimatta päässyt kertaakaan maajoukkueeseen.

## Lähteet
* 
*